Իրաւաբանական ուսմանը հետեւելով 93ին կը դառնայ ծննդավայր եւ փաստաբանութեամբ կը պարապի, պահ մըն ալ առեւտուրով։ Գր[ական] գործունէութիւնը կը սկսի 1892էն, հրատարակելով յօդուածներ «Արեւելք»ի մէջ, նաեւ բոլոր պօլսահայ թերթերու եւ հանդէսներու, «Ա[րեւելեան] Մամուլ»ի եւ «Հ[անդէս] Ամսօրեայ»ի՝ ընդհանրապէս լեզուաբանական եւ քննադատական ուսումնասիրութիւններով, որոնցմով ունէր հմուտ բանասէրի համբաւ մը։ Ատոնցմէ է՛ն երկարաշունչն է Եւդոկիոյ Հայոց գաւառաբարբառը, 99ին Վիեննա տպ. եւ 1901ին պսակուած Իզմիրեանց մրցանակով։